[{"text_idx": "#000003", "text": "Nid uchelgais bersonol sydd wedi fy ngyrru i gynnig fy hun fel ymgeisydd i arwain Llafur Cymru, ond yn hytrach gweledigaeth am sut allwn ni greu Cymru decach, ffyniannus."}, {"text_idx": "#000004", "text": "Pan ddes i Gaerdydd yn 1979 \u2013 wedi fy magu yng Nghaerfyrddin \u2013 nid dod i fod yn wleidydd wnes i, ond i weithio gyda phlant a phobl ifanc, gyda\u2019r gwasanaeth prawf yn gyntaf, ac yna gyda Barnardo\u2019s ac yn y system gyfiawnder ieuen-ctid. Oes Thatcher oedd hi \u2013 cyfnod pan ddinistriwyd swyddi a chymunedau yn ddidrugaredd. Cefais fy ethol i\u2019r cyngor mewn cyfnod pan oedd yn rhaid i ni amddiffyn hyd yn oed yr egwyddor elfennol y gallai llywodraeth fod yn rym er gwell."}, {"text_idx": "#000005", "text": "Fe wnes i gario\u2019r egwyddor honno gyda mi i Lywodraeth Cymru, lle bu\u0302m i\u2019n gweithio am ddeng mlynedd yn swyddfa\u2019r Prif Weinidog, Rhodri Morgan fel ei brif gynghorydd arbenigol. A thu hwnt i hynny, ers dod yn aelod o\u2019r Cynulliad fy hun, yn 2011, yn Weinidog Iechyd, ac erbyn hyn yn Weinidog Cyllid a Brexit mewn cyfnod tymhestlog."}, {"text_idx": "#000006", "text": "Nid wyf erioed wedi difaru\u2019r penderfyniad i gefnogi Jeremy Corbyn fel arweinydd y Blaid Lafur. Fi oedd yr unig aelod o Gabinet Cymru i wneud hynny pan safodd am y tro cyntaf. Y peth pwysicaf er mwyn diogelu buddiannau pobl Cymru yw i ni sicrhau llywodraeth Lafur flaengar yn San Steffan, yn ogystal a\u0302 Bae Caerdydd."}, {"text_idx": "#000007", "text": "Ac mae fy rhesymau dros gefnogi Jeremy Corbyn i\u2019w canfod yn y traddodiad gwleidyddol yr wyf yn perthyn iddo \u2013 y traddodiad sosialaidd radical prif-ffrwd Gymreig. Rwy\u2019n Sosialydd yr 21ain Ganrif. Fy nod fel arweinydd, fyddai cymhwyso ein gwerthoedd tragwyddol fel plaid at sialensiau ymarferol y ganrif hon."}, {"text_idx": "#000008", "text": "Beth yw\u2019r gwerthoedd am lluniodd i, yng Nghaerfyrddin a Threlai?"}, {"text_idx": "#000010", "text": "Os mai fi fydd Arweinydd Llafur Cymru a\u2019r Prif Weinidog, rwyf am i ni ymestyn ein pwerau i\u2019r eithaf yn y Cynulliad i greu Cymru mwy cyfartal."}]